**Írásos előterjesztés**

Kardoskút Község Önkormányzatának Képviselő-testülete részére, a 2024. április 25-i testületi ülésre, a Kardoskúti Falunap előkészítése témakörében

Tisztelt Képviselő-testület!

A 2024. évi Kardoskúti Falunap programterve az alábbiak szerint összeállt.

8 óra: Főzőverseny, amelyhez 10-14 óra között zenét szolgáltat Pintér Vilmos.

A csapatoknak 5 kg sertéshúst biztosítunk a korábbi évek gyakorlata szerint. Délben zsűrizés (bírálók: A’la Bárd Étterem, Élmény Étterem, Fehértó Étterem szakemberei)

9 óra: Istentisztelet a templomban, majd koszorúzás Ramasz Imre néhai polgármester sírjánál

10 órától: Veterán Gépjárművesek bemutatkozása a település központjában

11 óra: „Hopka Margit 80” címmel a helyi születésű festőnő kiállításmegnyitója a klubteremben

15.30-19 óra: Kézműves játszóház a parkban

16 óra: Grimm-Busz Színház gyermekelőadása

17 óra: Herceg Balázs „MÓKUS” StuntRiding országos bajnok motoros bemutatója a Petőfi utcán

18 óra: Díjkiosztó ünnepség

18.45: Bánát Szerb Néptáncegyüttes műsora *(egyeztetés alatt)* vagy a Körös-Fúvós Kvintett műsora

19.45: Cintányéros cudar világ! – a Fedák Sári Színház operett műsora

20.45: Janicsák Veca

22.00: Unisex együttes (90 perces élő koncert)

Éjféltől: EDDA TRIBUTE zenekar (90 perces élő koncert)

Gyermekeknek díjmentesen biztosítjuk:

10-18 óra: ugrálóvár, óriás trambulin

17.30-19.30: arcfestés, csillámtetkó, hajfonás

Kísérő programok:

- A „Kardoskúti kiskertek és szép udvarok” pályázatról fotók láthatók a kultúrház előterében

- 16.30-18.30 a Magyar Vöröskereszt standja: Elsősegélynyújtás népszerűsítése és díjmentes kontroll-szűrés: vércukorszint-, vérnyomás- és véroxigénszint-mérés

- kirakodó vásár

- az Oncsa ház helytörténeti kiállítóhely 10-17 óra között látogatható (Kardoskút, Béke u. 3.)

A helyi lakosság részére meghirdetjük az idén is a házi pálinkák versenyét. Az értékelést a Kardoskúti Gasztro Pálinka Egyesület tagjai vállalták.

Bízom benne, hogy minden korosztály talál hasznos időtöltést és programot a rendezvényen. Felmerülő kérdéseikre a testületi ülésen válaszolok.

Kardoskút, 2024. április 15.

Vargáné Neller Borbála Tünde, sk.

közművelődési szakember